open-index/open-wikipedia-markdown huggingface dataset:
Smiltyninis juodvabalis

**Smiltyninis juodvabalis** (*Opatrum sabulosum*) – juodvabalių (*Tenebrionidae*) šeimos *Opatrum* genties vabalas. Žemės ūkio kultūrų kenkėjas, paplitęs Europoje, Pietų Sibire, Mongolijoje, Kazachstane, Mažojoje Azijoje.

## Biologija

Smiltyninis juodvabalis yra 7–10 mm dydžio. Kūnas juodos matinės spalvos, ovalo formos. Blauzdos grūdėtos, apaugusios trumpais spygliškais šereliais. Priekakčio priekinio krašto viduryje yra gili išpjova. Viršutinė kūno pusė raukšlėta. Antsparniais eina smulkių gumburėlių eilės, neporiniai antsparnių tarpueiliai pakilę. Priešnugarėlė grūdėta, jos pamatas beveik tiesus. Lervos apie 17 mm ilgio. Nugara tamsiai ruda, galva ir krūtinė beveik juodos spalvos, kūno apačia geltona. Pilvelio galinio segmento viršūnė buka, su 16–22 spygliukais.

Žiemoja vabalai tarp žolių likučių ir po nukritusiais lapais. Pavasarį patelės į dirvos viršutinį sluoksnį padeda maždaug po 100 kiaušinėlių. Lervos vystosi apie 2 mėnesius. Jos minta augalų likučiais ir puvėsiais. Antroje vasaros pusėje lervos dirvoje virsta lėliukėmis, ir rudenį išsirita vabalai. Suaugėliai gyvena iki 2 metų. Aktyvūs tik dieną.

## Daroma žala

Labiausiai pažeidžiami augalai pavasarį, ypač esant šiltam ir sausringam periodui. Apgraužiami javų, cukrinių runkelių, linų, saulėgrąžų, tabako, medvilnės, moliūgų, pankolių, anyžių, ricinmedžio, dygminų, grikių, pupų ūgliai, taip pat pažeidžiami pasėti grūdai (įskaitant kukurūzų), vaismedžių, kartais vynmedžių ūgliai. Augalams paaugus apgraužia arčiau dirvos esančius stiebelius ir lapus. Lervos kenkia įvairių kultūrų sėkloms, šaknims, tačiau dėl savo vėlyvos brandos (birželio mėn.) didesnės žalos nepadaro. Su šiais kenkėjais kovojama agrotechninėmis priemonėmis: sėklų apdirbimas prieš sėją, ankstyva sėja, optimalus tręšimas, kova su piktžolėmis, savalaikis laistymas, užnuodytų jaukų naudojimas.

## Nuotraukos


Opatrum sabulosum (16789702899).jpg
Opatrum sabulosum up.jpg
Schwanheimer Duene fg49.jpg


## Nuorodos

* Sąrašas:Lietuvos juodvabaliai
* Smiltyninis juodvabalis (''Encyclopedia of Life'') 
* Smiltyninis juodvabalis (''agroatlas.ru'')
Straubliukiškasis akiuotis

**Straubliukiškasis akiuotis** (*Mesosa curculionoides*) – ūsuočių (*Cerambycidae*) šeimos Akiuočių (*Mesosa*) genties vabalas. Paplitęs Europoje, Kaukaze, Kazachstane.

## Pavadinimas
Naudotas „straubliukiškasis ūsuotis“, 2018 m. sudarytame ūsuočių lietuviškame vardyne gentis *[[Mesosa]]* pavadinta „Akiuočiai“, o *Mesosa curculionoides* – „straubliukiškasis akiuotis“.

## Biologija

Šios rūšies ūsuočiai yra 10–17 mm dydžio. Kūnas juodas, su pilku atspalviu, grūdėtas. Priešnugarėlė su 4, o antsparniai su 2 juodai aksominėmis, geltonais krašteliais, dėmėmis. Priešnugarėlė šonuose su pakylėjimais. Galva apaugusi smulkiais rudais plaukeliais ir stambesniais rusvai ochrinės spalvos plaukeliais, sudarančiais smulkias gausias dėmeles. Antenų pirmasis narelis juodas, kiti rudi, nuo trečiojo iki pusės apaugę smulkiais šviesiais plaukeliais. Priešnugarėlės ir antsparnių piešinys nevienodas, yra daug aberacijų.

Lervos vystosi po daugelio lapuočių medžių rūšių (ąžuolų, kaštainių, skroblų, riešutmedžių, liepų, lazdynų, guobų, slyvų) negyvų medžių kamienų bei storesnių šakų žieve, vėliau medienoje.

Suaugėliai išsirita vasara gegužės – birželio mėnesį ir būna iki rugpjūčio mėnesio. Sutinkami ant lapuočių medžių, aktyvūs vakare ir naktį.


Mesosa curculionoides side.jpg
Mesosa curculionides (Linné, 1761) (16581024175).png
Mesosa curculionoides.jpg
Mesosa curulionoides up.jpg
Mesosa curculionoides front.jpg


## Šaltiniai

## Nuorodos

* Sąrašas:Lietuvos ūsuočiai
* Straubliukiškasis ūsuotis (''Encyclopedia of Life'')
* Straubliukiškasis ūsuotis (iliustracija)
Švendrinė donacija

**Švendrinė donacija** (*Donacia cinerea*) – lapgraužių (*Chrysomelidae*) šeimos donacijų (*Donacia*) genties vabalas. Sutinkamas Europoje, Kaukaze, Turkijoje, Irane, Vakarų Sibire, Kazachstane, Uzbekistane.

## Biologija

Švendrinė donacija yra 7–12 mm dydžio, kūnas rausvas su vario atspalviu, rečiau žaliai bronzinis, padengtas sidabriškai pilkais plaukeliais, antsparniai su taškinių įdubimų eilėmis. Vabalai maitinasi virš vandens palinkusių augalų lapais: šiurpių, švendrų, nendrių, viksvų. Lapus graužia iš abiejų pusių. Lervos vystosi ant plačialapių ir siauralapių švendrų šaknų.

## Sinonimai

* *Donacia cinerariae* Herbst, 1784
* *Donacia cinerea* Herbst, 1784
* *Donacia hydrochaeridis* Fabricius, 1801
* *Donacia tarsata* Panzer, 1796
* *Donaciella hydrocharis* (Fabricius, 1801)

## Šaltiniai

## Nuorodos:

* Lietuvos lapgraužių sąrašas
* Švendrinė donacija (taksonomija)
*   Švendrinės donacijos paplitimas Didžiojoje Britanijoje 
* Švendrinės donacijos iliustracija
Takažolinė spragė

**Takažolinė spragė** (*Altica oleracea*) – lapgraužių (*Chrysomelidae*) šeimos *Altica* genties vabalas. Transpalearktinė rūšis. 

## Biologija

Takažolinė spragė yra 4–5 mm dydžio. Žiemoja imago stadijoje viršutiniame dirvos sluoksnyje ar paklotėje. Vabalai skraido balandžio–spalio mėn. Mityboje vyraujantys augalai: ožkarožė (*Ephilobium*), nakviša (*Oenothera*), paprastoji raudoklė (*Lythrum salicaria*), takažolė (*Polygonum aviculare*), rūgštynė (*Rumex*), usnis (*Cirsium*), šilinis viržis (*Calluna vulgaris*), kraujalakė (*Sanguisorba*), anksta (*Draba*), žvaginė (*Capsella*). Lervos apgraužia, skeletuoja lapus, suaugę vabalai pažeidžia stambesnius šoninius lapus.

## Nuotraukos


Altica.oleracea.female.jpg
Altica oleracea01.jpg
Altica.oleracea.male.jpg
Altica oleracea (2006-06-04).jpg


## Šaltiniai

## Nuorodos:

* Lietuvos lapgraužių sąrašas
* Takažolinė spragė (''eol.org'') 
*   Takažolinė spragė (''faunaeur.org'')
Manhva

**Manhva** ( 'komiksai', taip pat 한국 만화 'korėjietiški komiksai') – plačiai paplitęs terminas Vakaruose, skirtas apibūdinti korėjietiškiems komiksams ir piešinėliams. Už Korėjos ribų terminas paprastai vartojamas kalbant apie komiksus iš Pietų Korėjos.

Korėjietiškų komiksų vaizdavimui įtaką padarė dramatiška šiuolaikinės Korėjos istorijos raida, dėl ko radosi didžiulė komiksų žanrų ir formų įvairovė, tarp jų ir į manga panašus *mainstream* stilius. Savito stiliaus korėjietiškų komiksų galima išvysti komiškose leidinių piešinių serijose, meniškuose kūriniuose ir internetinių komiksų serijose.

## Istorija
Manhva ištakos siekia klasikinės kinų dailės menus. Senovės dailės piešiniai, korėjiečių raštas, romanai ir poemos davė pradžią korėjietiškiems komiksams.

Pirmieji šiuolaikiniai korėjietiški komiksai atsirado apie 1909 m. vieno pirmųjų laikraščių korėjiečių kalba *Daehan Minbo* pirmajame puslapyje, o nuo XX a. 3-iojo dešimtmečio komiškos ir satyrinės piešinėlių serijos paplito ir kituose leidiniuose. Tačiau jau dešimtmečio pabaigoje šių piešinių gamyba ir platinimas buvo nutrauktas Korėjoje įsivyravus japonų valdžiai.

Manhva vėl imta platinti, daugiausia kaip propagandos priemonę prieš vaikus, po Antrojo pasaulinio karo į dvi dalis jau susiskaldžiusioje Korėjoje. Vėliau sekęs manhva augimo bumas XX a. 7-ojo dešimtmečio pab. buvo pristabdytas karinės vyriausybės, kuri manhva pramonę prižiūrėjo iki pat 9-ojo dešimtmečio pab. Tuo laikotarpiu daugiausia platinti komiksai su juokingomis istorijos vaikams ir su istorinėmis dramomis – suaugusiesiems.

Po Pietų Korėjos demokratizacijos 1987 m. manhva įtaką pradėjo daryti iš Japonijos atvežti manga komiksai. XXI a. korėjietiški komiksai sulaukė populiarumo vakarietiškose rinkose.

## Bruožai

Manhva, priešingai nei japoniški manga komiksai, skaitomi iš kairės į dešinę, nes tokia yra korėjiečių rašto skaitymo kryptis.

Manhva savo žanrų įvairove panašūs į manga, kur žanrai skirstomi pagal amžiaus ir lyčių kategorijas. *Sunjeong* manhva skirti mergaitėms ar merginoms (plg. *shōjo* manga), *sonyeon* manhva – berniukams ar vaikinams (plg. *shōnen* manga) ir *seongin* manhva – suaugusiems.

## Literatūra
* Frankfurter Rundschau: *Die Manhwas sind los! Koreanische Comics bieten einen wunderbaren Mix verschiedenster Stilelemente – Sieht so die Populärkultur der Zukunft aus?*. 2005-10-20.

## Išnašos
Homefront: The Revolution

**Homefront: The Revolution** – pirmojo asmens šaudyklės tipo kompiuterinis žaidimas, sukurtas įmonės „Dambuster Studios“. Tai pirmosios žaidimo „Homefront“ dalies tęsinys, pasirodęs 2016 m. gegužės mėnesį. Žaidimas skirtas Microsoft Windows, PlayStation 4, Xbox One, OS X, Linux platformoms.

## Siužetas

Veiksmas vyksta 2029 metais, praėjus dvejiems metams po įvykių „Homefront“ dalyje ir ketveriems metams, kai Didžioji Korėjos Respublika yra užpuolusi Jungtines Amerikos Valstijas ir, kurioje netikėtai prarado vakarinių valstijų kontrolę kaip ir Aliaskos ir Havajų teritorijas. 

Netekusi vakarinių valstijų kontrolės Korėjos Respublika nusprendžia sutelkti savo kariuomenę ir užgrobti rytines valstijas, kuriose Filadelfija tampa pagrindine baze. Deja, Filadelfija yra stipriai saugoma policijos, kurioje kiekviena vietove yra akylai saugoma, žmonės gyvena baimindamiesi Korėjos kontrolės veiksmų rajonuose. Mieste išauga sukilėlių būrys, kuris su kiekviena diena vis stiprėja ir siekia išsivaduoti iš priešų gniaužtų. Pagrindiniai žaidimo herojai, pasipriešinimo lyderė Dana ir jauniausias grupuotės narys Etanas „Paukštukas" Bredis, sieks susigrąžinti Filadelfiją.

## Nuorodos
* Oficiali svetainė
Lapainia (reikšmės)

**Lapainia** reiškia:

* Lapainia – kaimas Kaišiadorių rajono savivaldybėje.
* Lapainia – upė Lietuvoje, Nemuno dešinysis intakas.
* Lapainios gyvenvietė – archeologinių senovinių gyvenviečių kompleksas Kaišiadorių rajono savivaldybėje, prie Nemuno dešiniojo kranto, į rytus nuo Lapainios kaimo.
Tom Clancy's The Division

**Tom Clancy’s The Division** – atviro pasaulio trečiojo asmens šaudyklės tipo kompiuterinis žaidimas, turintis tik daugelio žaidėjų internete režimą, su veiksmo RPG ir išgyvenimo žanrams būdingais elementais.

Publikai pirmą kartą pristatytas per spaudos konferenciją 2013 m. E3 parodoje, kartu su septynių minučių žaidimo demonstracine versija. Žaidimas išleistas 2016 m. kovo 8 d. ir pritaikytas Microsoft Windows, PlayStation 4 ir Xbox One platformoms.

## Apžvalga

Veiksmas vyksta Niujorke, kai miestą ištikusi totali krizė.

Pagrindinis žaidimo herojus privalo atstatyti tvarką, ieškodamas išplitusio viruso šaltinio. Daugelio žaidėjų režime asmenys kartu privalo susigrupuoti su kitais „Divizijos“ agentais prieš judėdami į priekį, turėdami apie tris galimus ginklus ir tokius sprogstamuosius užtaisius kaip lipniąsias bombas ar išmaniąsias minas. Veiksmo įkarštyje tam tikrose vietose įmanoma pasislėpti nuo atviros ugnies. Žaidėjai progresuodami įgyja patirties taškų, su kuriais gali tobulinti savo veikėją, turimą inventorių, ginklus ir kt. įrangą. Jie gali išmokti naujų gudrybių ir įgūdžių. Žaidėjai turi įvykdyti misijas, norėdami išmokti naudotis aktyviaisiais sugebėjimais, leidžiančiais mėtyti gydančiąsias granatas, pastatyti automatizuotus šarvuotuosius bokštelius ar pasinaudoti radaro, gebančio sekti priešus, pagalba.

Žaidimas pasižymi dinamiškumu, laiko nustatytomis oro sąlygomis, kurios gali teigiamai ar neigiamai paveikti žaidimo eigą kaip, kad audros gali sumažinti matomumą ir pakenkti šaudymui. Žaidimas turi dienos-nakties režimą, kuris gali daryti įtaką priešų veiksmams.

## Išnašos

## Nuorodos
* Oficiali svetainė
Municipalinė policija

**Municipalinė policija** – vietos valdžios kontroliuojama teisėsaugos institucija. Finansuojama iš miesto biudžeto. Turi mažiau teisių nei įprasta policija. Svarbiausia funkcija – viešosios tvarkos palaikymas mieste. Lietuvoje municipalinės policijos funkcijas atlieka miesto Viešosios tvarkos tarnybos.
Aleksandras Karolis Kuršius

**Aleksandras Karolis Kuršius** () – pirmasis dabartiniams istorikams žinomas lietuvis, nuvykęs į Naująjį žemyną. Gydytojo praktika vertęsis Kuršius laikomas pirmosios Niujorko gimnazijos vadovu.

Į JAV, tuometinį Naująjį Amsterdamą jis atplaukė 1659 m. birželio mėn. A. K. Kuršius pasamdytas su 500 florinų alga. Jam taip pat buvo skirta 100 florinų prekėms, kurias jis gavo atvykęs į vietą. Be visa ko jis gavo sodui ir darbui patogios žemės sklypą dabartiniame Manhatane ir galimybę mokyti privačiai. Dar 1659 m. balandžio 10 d. darbo sutartyje jis įvardijamas kaip *Rector Curtius*.

Dėl per menko Amerikos olandų mokamo atlyginimo lietuvis atsistatydino iš rektoriaus pareigų ir 1661 m. grįžo į Europą. Įstojo į Leideno universitetą studijuoti teisės ir medicinos, 1662 m. liepos 15 d. lotynų kalba apgynė disertaciją apie akmenis inkstuose ir šlapimo pūslėje. Gavęs medicinos daktaro laipsnį Kuršius Leideną paliko, ir apie jo tolimesnį gyvenimo kelią žinios nutrūksta.

Toje vietoje, kur XVII a. Manhatane stovėjo A. K. Kuršiaus vadovaujama mokykla, o dabar veikia Vertybinių popierių birža, *Lietuvių dutūkstantųjų metų komitetas* įrengė atminimo lentą.

## Šaltiniai
Komandirskie

**„Komandirskie“** () – Rusijos Čistopolio laikrodžių gamykloje „Vostok“ nuo 1965 m. gaminamas vyriškas rankinis laikrodis. „Komandirskie“ sovietiniais metais garsėjo savo patvarumu, šiuo metu laikomas gyva sovietine legenda, kaip ir Kalašnikovo automatas ar lėlė Matrioška.

## Istorija

Šio laikrodžio markės istorija skaičiuojama nuo 1965 m., kada TSRS Gynybos ministerija užsakė „Vostok“ gamykloje pagaminti suvenyrinių laikrodžių, skirtų apdovanoti nusipelniusiems kariškiams. Jų gamybai buvo iškelti padidinti kokybės reikalavimai vandens ir smūgių atsparumui. Kadangi nebuvo planuota  laikrodžius paleisti į laisvą prekybą, tai vietoje įprasto užrašo ant tokios prekės *„Сделано в СССP“* ('pagaminta TSRS') atsirado užrašas *„Заказ МО СССР“* ('TSRS Gynybos ministerijos užsakymas'). Tai buvo patvarus, grubaus kariško dizaino gaminys, teiktas aukštesnio rango kariškiams kaip apdovanojimas už nuopelnus tarnyboje. Jo išskirtiniai bruožai buvo novatoriškas, fosforu švytintis ciferblatas, karinių simbolių puošyba. Kartu buvo skirta ir nedidelė kvota tokių civilinių laikrodžių gamybai ir jų pardavimui eilinėse parduotuvėse, tačiau tai buvo deficitinė prekė.

1967 m. laikrodžio „Komandirskie“ pagrindu pradėtas gaminti naujos serijos „Amfibija“, galėjęs atlaikyti 200 m vandens gylį.

Sugriuvus TSRS, šių laikrodžių kokybė prarado buvusią šlovę, nes gamykloje įvykus įrengimų modernizacijai, buvo stengiamasi atpiginti pačią gamybą, pakeičiant pigesniais mechanizmais ir detalėmis.

## Šaltiniai

## Nuorodos

* „Komandirskie“ laikrodžių istorija
* „Komandirskie“ laikrodžių asortimentas
Kliši

**Kliši** (, kartais *Clichy-la-Garenne*) – komuna, esanti Paryžiaus šiaurės vakariniuose priemiesčiuose (Prancūzija). Komuna nutolusi 6,4 km nuo Paryžiaus centro. Teka Sena.

Kliši yra įsikūrusi „L'Oréal“ būstinė (didžiausia pasaulyje kosmetikos bendrovė), „Bic“ ir „Sony“ atstovybės.

## Istorija
Pirmą kartą paminėta VI a., kaip *Clippiacum*, vėliau buvo žinoma *Clichiacum* pavadinimu.

Valdant Dagobertui I buvo Merovingų sostine.

## Miestų partnerystė
*  Heidenheimas prie Brenco, Vokietija, nuo 1959 m.
*  Sankt Peltenas, Austrija, nuo 1968 m.
*  Merter Tidvilis, Velsas, nuo 1980 m.
*  Santo Tirsas, Portugalija, nuo 1991 m.
*  Rubis, Ispanija, nuo 2005 m.
*  Sautvarkas, Anglija, nuo 2005 m.

Taip pat bendradarbiauja su:
*  Uakamas, Dakaras, Senegalas, nuo 2004 m.
*  Duala, Kamerūnas, nuo 2006 m.
Ybiškė

**Ybiškė** () – dedešvinių (*Malvaceae*) šeimos vienmečių arba daugiamečių augalų gentis. Natūraliai auga atogrąžų Afrikoje, Azijoje ir šiaurės Australijoje. Anksčiau buvo priskiriama kinrožės (*Hibiscus*) genčiai.

Užaugantis iki 2 m aukščio. Lapai 10–40 cm ilgio, platūs. Žiedai 4–8 cm skersmens su penkiais baltais arba gelsvais žiedlapiais. Vaisiai primena plonas paprikas, išauga 5–20 cm ilgio, viduje turi daug baltų sėklų.

Šios genties augalams kenkia drugių (*Lepidoptera*) lervos. *[[Chionodes hibiscella]]* lervos aptinkamos ant muskusinės ybiškės (*Abelmoschus moschatus*).

;Rūšys

* Afrikinė ybiškė (*Abelmoschus caillei*) (sin. *Hibsicus manihot* var. *caillei*)
* Muskusinė ybiškė (*Abelmoschus moschatus*) – (sin. *Hibiscus abelmoschus*)
* Puošnioji ybiškė (*Abelmoschus manihot*) (sin. *Hibiscus manihot*)
* Valgomoji ybiškė (*Abelmoschus esculentus*) (sin. *Hibiscus esculentus*)
* *[[Abelmoschus crinitus]]* (sin. *Hibiscus crinitus*)
* *[[Abelmoschus ficulneus]]* (sin. *Hibiscus ficulneus*)

Maistui naudojamos kaip kurių rūšių nesubrendę vaisių ankštys, jauni lapai. Valgomoji ybiškė – komerciškai auginama daržovė. Puošnioji ybiškė auginama kaip pluoštinis augalas. Muskusinė ybiškė – aliejinis augalas.

## Galerija

Abelmoschus manihot ssp tetraphyllus W2 IMG 2157.jpg|*Abelmoschus manihot* ssp. *tetraphyllus*
Abelmoschus ficulneus (Jungli Bhendi) in Kawal, AP W IMG 2214.jpg|*[[Abelmoschus ficulneus]]* žiedas
Abelmoschus ficulneus (Jungli Bhendi) fruit in Kawal, AP W IMG 2218.jpg|*[[Abelmoschus ficulneus]]* vaisiai
Abelmoschus manihot 02.JPG|Puošniosios ybiškės žiedas
Abelmoschus esculentus flower.jpg|Valgomosios ybiškės žiedas
Judrė (Višakis)

**Judrė** – nedidelė upė, tekanti Kazlų Rūdos savivaldybėje, Višakio upės kairysis intakas.
Upelis priklauso Šešupės baseinui, hidrologinis nr. – 15010454. Į Višakį įteka 26,2 km atstumu nuo jo žiočių, Višakio Rūdoje.

Upelio ištakos – Kauno rajone, durpynuose į pietvakarius nuo Ežerėlio. Aukštupyje iki Agurkiškės vaga sureguliuota. Tolia teka Kazlų Rūdos mišku, vidurupyje įteka Trumpukas (dešinysis intakas). Žemupyje į rytus nuo Višakio Rūdos upelis užtvenktas, suformuotas Judrės, arba Gulioniškės tvenkinys.

Gyvenvietės prie Judrės: Agurkiškė, Gulioniškė, Višakio Rūda.

Upelio pavadinimas kilęs iš žodžio *judrus* „vikrus, gyvas, judantis“.


2. Judrė, apleistas tiltas.JPG|miniatiūra|Apleistas tiltas ties Gulioniške
Agurkiškė, tiltas.JPG|Agurkiškėje


## Šaltiniai

## Nuorodos

* Judrė ''Gamtos kataloge''
Malvoideae

***Hibisceae*** – dedešvinių (*Malvaceae*) šeimos vienmečių ir daugiamečių augalų pošeimis.

Pošeimiui priskiriama daugiau nei 78 gentys ir 1670 rūšių, 4 tribos:

**[[Gossypieae]]* 
**[[Hibisceae]]* 
**[[Kydieae]]* 
**[[Malveae]]* 

## Galerija

Starr 080609-8058 Abutilon grandifolium.jpg|*[[Abutilon grandifolium]]* žiedas
File:Abutilon-3.jpg|Raibojo galenio (*Abutilon pictum*) žiedas
Alcea setosa.jpg|*[[Alcea setosa]]*
Sidalcea malachroides 4.jpg|*[[Sidalcea malachroides]]* žiedai
Gossypium hirsutum BotGardBln1105FlowerLeaves.JPG|Plaukuotojo vilnamedžio (*Gossypium hirsutum*) žiedas
Afrikinė ybiškė

**Afrikinė ybiškė** (, ) – dedešvinių (*Malvaceae*) šeimos augalas. Natūraliai auga vakarų ir centrinėje Afrikoje. Auginama kaip daržovė. Valgomosios (*A. esculentus*) ir puošniosios ybiškės (*A. manihot*) hibridas.

;Sinonimai

* *Hibiscus manihot* var. *caillei* A.Chev.
* *Abelmoschus* × *caillei* (A.Chev.) Stevels (1988)
* *Abelmoschus* × *glutino-textile* Kagawa, in Sugim. Japonija
* *Hibiscus esculentus* auct.
* *Abelmoschus manihot* auct.

## Šaltiniai
Interpretacija

**Interpretacija** gali reikšti:

* Teisinė interpretacija – teisės normos prasmės nustatymas, ištyrimas; teisinių dalykų, teisinių reiškinių prasmės pateikimas.
* Kvantinės mechanikos interpretacijos – aiškinimai, kaip suprastina kvantinė mechanika.
Portulakarija

**Portulakarija** () – šiurpūninių (*Didiereaceae*) šeimos sukulentinių augalų gentis. Natūraliai auga pietų Afrikoje.

Anksčiau buvo priskiriama portulakinių (*Portulacaceae*) šeimai. Atlikus filogenetinius testus paaiškėjo, kad visos **cerarijų** (*Ceraria*) genties rūšys turi būti priskirtos portulakarijų genčiai.

;Rūšys

* Afrikinė portulakarija (*Portulacaria afra*) Jacq.
* Krūminė portulakarija (*Portulacaria fructiculosa*) sin. krūminė cerarija (*Ceraria fructiculosa*) Pearson & Stephens
* Paprastoji portulakarija (*Portulacaria carrissoana*) sin. paprastoji cerarija (*Ceraria carrissoana*) Excell & Mendonca
* *[[Portulacaria armiana]]* E. J. Van Jaarsveld
* *[[Portulacaria longipedunculata]]* sin. *Ceraria longipedunculata* Merxm & Podlech
* *[[Portulacaria namaquensis]]* sin. *Ceraria namaquensis* Sond.
* *[[Portulacaria pygmaea]]* sin. *Ceraria pygmaea* Pillans

## Galerija

Portulacaria afra 2.jpg|Afrikinė portulakarija (*Portulacaria afra*) (Bonsai)
Denaid Eggfly (Hypolimnas misippus) on Portulacaria afra W2 IMG 1473.jpg|*[[Hypolimnas misippus]]* ant afrikinės portulakarijos
Ceraria namaquensis 03 ies.jpg|*[[Portulacaria namaquensis]]*
Ceraria pygmaea 02.jpg|*[[Portulacaria pygmaea]]* žiedai
Portulacaria afra 08 ies.jpg|Afrikinė portulakarija (*Portulacaria afra*)


## Šaltiniai
Hibisceae

***Hibisceae*** – dedešvinių (*Malvaceae*) šeimos vienmečių arba daugiamečių augalų triba.

;Gentys

* Dedešvaitis (*Malvaviscus*) Fabr.
* Gurlis (*Urena*) L.
* Ybiškė (*Abelmoschus*) Medik.
* Kinrožė (*Hibiscus*) L.
* Pavonija (*Pavonia*) Cav.
* Vilnūtras (*Talipariti*) Fryxell
**[[Anotea]]* (DC.) Kunth
**[[Cenocentrum]]* Gagnep.
**[[Decaschistia]]* Wight & Arn.
**[[Dicellostyles]]* Benth.
**[[Fioria]]* Mattei
**[[Helicteropsis]]* Hochr.
**[[Hibiscadelphus]]* Rock
**[[Humbertianthus]]* Hochr.
**[[Humbertiella]]* Hochr.
**[[Kosteletzkya]]* C.Presl
**[[Macrostelia]]* Hochr.
**[[Malachra]]* L.
**[[Megistostegium]]* Hochr.
**[[Papuodendron]]* C.T.White
**[[Peltaea]]* (C.Presl) Standl.
**[[Perrierophytum]]* Hochr.
**[[Phragmocarpidium]]* Krapov.
**[[Radyera]]* Bullock
**[[Rojasimalva]]* Fryxell
**[[Senra]]* Cav.
**[[Symphyochlamys]]* Gürke
**[[Wercklea]]* Pittier & Standl.

## Galerija

Hibiscadelphus giffardianus flower.jpg|*[[Hibiscadelphus giffardianus]]* žiedas
Kosteletzkya virginica.jpg|*[[Kosteletzkya virginica]]* žiedas
Malvaviscus penduliflorus at Aanakkulam.jpg|Siauralapio dedešvaičio* (*Malvaviscus penduliflorus*) žiedas
Pavonia hastata1DavidMidgley.jpg|*Pavonia hastata* žiedas
Talipariti tiliaceum (Dominica).jpg|[[liepinis vilnūtras|Liepinio vilnūtro]] (*Talipariti tiliaceum'') žiedas


## Išnašos
Noragas (kolektyvas)

**„Noragas“** – 2011 m. Širvintose suburtas liaudies muzikos kolektyvas. Tai tradicinė kapela, atliekanti Aukštaitijos regiono tradicinius kūrinius  šiam regionui būdinga muzikavimo maniera ir instrumentais. 

## Istorija

2016 m. vasario 16 d. kolektyvas apdovanotas Igno Šeiniaus premija, kuri buvo skirta už Širvintų krašto garsinimą. 

2018 metais kolektyvas atsinaujino. Tais pačiais metais jis tapo Lietuvos šimtmečio dainų šventės „Vardan tos...“ dalyviu. 

Noragas - dažnas svečias šventėse, konkursuose, respublikiniuose bei tarptautiniuose liaudiškos muzikos festivaliuose, vykusiuose įvairiuose Lietuvos miestuose. Tai instrumentinio folkloro šventė ,,Griežynė“ (2020 m.), kapelijų festivalis ,,Ant rubežiaus“ Šiauliuose (2020 m.), Dainavos krašto folkloro šventė Druskininkuose (2020 m.) , tarptautinė kapelų šventė Seinuose (2020 m.), tarptautinis folkloro festivalis „Skamba skamba kankliai“ - *Grajyk, muzikėla!* Vilniuje (2021 m., 2022 m.) ir t. t.

Noragas - daugkartinis LRT laidos ,,Duokim Garo!“ dalyvis.

2022m. Kolektyvas tapo nugalėtojais kaip ,,Geriausia tradicinė kapela“ Aukštaitijos regiono kapelų varžytuvėse „Kaimynėli, būki svečias“.

## Nariai

Tradicinei kapelai „Noragas“ nuo pat jos įkūrimo vadovauja Širvintų kultūros centro kapelos vadovė Gintarė Jakštienė. 1983 m. ji baigė Ukmergės muzikos mokyklos smuiko klasę, o 1992 m. - Vilniaus Juozo Tallat-Kelpšos konservatoriją, kur įgijo chorinio dirigavimo specialybę. 2013 m. G. Jakštienė įgijo edukologijos bakalauro laipsnį Klaipėdos Universitete. Kolektyve ji griežia smuiku.

Armonika kapeloje groja Vytas Rimkus – Aukštaitijos armonikierių klubo prezidentas. V.Rimkus yra daugkartinis respublikinių armonikierių duetų konkursų, vykstančių Molėtuose, nugalėtojas, armonikierių švenčių bei konkursų, vykstančių Lietuvoje ir artimajame užsienyje (Latvija, Estija, Baltarusija), laureatas ir prizininkas.

Basetle griežia Kęstutis Krikštaponis. Savo tradicinio muzikavimo įgūdžius K. Krikštaponis sistemingai (kasmet) tobulina LNKC organizuojamuose tradicinio muzikavimo kursuose.    

Būgnu nuo 2021 metų groja Inga Maskelienė.

______________________________________________________________________________________________________________________________________________________________________

## Išnašos

## Nuorodos
* 
* Facebook
Japonijos okupacija Honkonge

**Japonijos okupacija Honkonge** – Honkongo istorijos laikotarpis nuo 1941 iki 1945 m., kai Britanijos kolonija buvo okupuota Japonijos imperijos. Laikotarpis prasidėjo, kuomet 1941 m. gruodžio 25 d., po 18 dienų trukusio nuožmaus Honkongo mūšio, Honkongo gubernatoriaus sero Marko Jango vadovaujamos britų ir kanadiečių pajėgos pasidavė į kolonijos teritorines žemės įsiveržusioms Japonijos imperijos karinėms pajėgoms. Okupacinis laikotarpis truko trejus metus ir aštuonis mėnesius iki Japonijos kapituliacijos Antrojo pasaulinio karo pabaigoje.

## Šaltiniai
Aresifė

**Aresifė** () – miestas ir savivaldybė Kanarų salose (Ispanija). Miestas įsikūręs Lansarotės salos vidurio rytinėje dalyje. Nuo 1852 m. salos sostinė. Pavadinimas kilo nuo ispaniško žodžio 'Arrecife', reiškiančio rifą. 5 km nuo miesto yra tarptautinis Lansarotės oro uostas. Aresifė yra uostamiestis, kurį aptarnauja keltai plukdantys į kitas salas, taip pat į Europos ir Afrikos žemynus.

Savivaldybės teritorija apima 22,72 km². Joje gyvena 56 940 gyventojų (2015 m. duomenys). Miestas yra nutolęs į pietus nuo Harijos, į rytus nuo Tinacho ir į šiaurės rytus nuo Jaisos.

Mieste yra išlikusi 1776–1779 m. statyta *San José* tvirtovė (). Dabar veikia kaip meno muziejus.

## Istorija
Aresifė pirmą kartą paminėta XV a., kaip maža žvejų gyvenvietė. XVI a. pabaigoje pradėjo plėstis. Pastatyta pirmoji bažnyčia.

## Galerija

Iglesia de San Ginés.jpg|Bažnyčia
005-Castillo de San José-Arrecife-Lanzarote (RI-51-0008260).jpg|Tvirtovė
Arrecife-Airport.jpg|Lansarotės oro uostas
FK Viltis Tytuvėnai

**Tytuvėnų „Viltis“** – Lietuvos futbolo klubas iš Tytuvėnų.

VILTIS, Tytuvėnų žemės ūkio mokyklos kūno kultūros-sveikatingumo klubas. dalyvauja įvairiuose mėgėjų renginiuose ir turnyruose.

## Istorija

### 2015

Futbolo turnyras Lietuvos valstybės atkūrimo dienai paminėti- Tytuvėnų Fk „Viltis“ liko trečioje vietoje.

Treti Tytuvėnų „Viltis“ (vad. Jonas Lebedžinskas) laimėjo prieš „Verpeną" 5:1.

### 2016

2016 metais sausio mėnesį Tytuvėnų FK „Viltis“ dalyvavo 16-ame a.a Lazaro Jafimovo futbolo taurės turnyre.

Per penkias valandas sužaistos šešerios rungtynės, įmušta 50 įvarčių. Po trejų metų pertraukos L. Jafimovo futbolo taurę laimėjo Šiaulių „Logika“ (trečią kartą šių varžybų istorijoje).

Šiauliečiai 7:2 nugalėjo antrąją vietą užėmusius Kelmės „Senjorus“, 9:1 – trečioje vietoje likusią Tytuvėnų „Viltį“, 9:3 – ketvirtoje vietoje likusį Šiaulių „Aitvarą“. Antrąją vietą užėmė Kelmės „Senjorai“ 6:1 nugalėjo „Aitvarą“ ir 3:6 pralaimėjo „Vilčiai“. Trečioji vieta atiteko Tytuvėnų „Vilties“ žaidėjams, kurie 0:3 pralaimėjo „Aitvaro“ futbolininkams, kurie liko ketvirti.

Varžybų organizatoriai apdovanojo keturių komandų naudingiausius žaidėjus: R. Mikočionį („Logika“), Kęs. Špuką („Senjorai“), A. Katkauskį („Viltis“), M. Morkų („Aitvaras“). Rezultatyviausiai žaidė P. Aukštikalnis, pelnęs 11 įvarčių, geriausias vartininkas- R. Klimas.

## Adresas
Budraičių k., Tytuvėnų apylinkių sen., Kelmės r. sav., LT-86462 

## Šaltiniai
Taivano jena

**Taivano jena** (圓) – buvusi Taivano valiuta, naudota nuo 1895 iki 1946 m. Ji prilygo Japonijos jenai, su kuria kartu buvo apyvartoje. 1 jena buvo dalinama į 100 senų (錢). Taivano jena buvo pakeista 1946 m. įvestu Senuoju Taivano doleriu, apyvartoje išbuvusiu iki 1949 m.

## Istorija
1895 m., po Pirmojo Kinijos–Japonijos karo, Čingų Kinija perleido Taivaną Japonijai pagal Šimonoseki sutarties sąlygas. Tuomet Japonijos jena tapo nacionaline Taivano valiuta. Ją apyvarton leido Taivano bankas. Buvo spausdinami tik banknotai ir pašto ženklai.

1945 m., po Japonijos kapituliacijos Antrajame pasauliniame kare, Kinijos Respublika perėmė valdžią Taivane ir nacionalizavusi Taivano banką į apyvartą išleido Senąjį Taivano dolerį, kuris pakeitė jeną santykiu 1:1.

## Banknotai

1899 m. Taivano bankas išleido 1 ir 5 jenų banknotus, 1900 m. išėjo – 50 jenų, o 1901 m. – 10 jenų banknotai. 100 jenų banknotas apyvarton išleistas 1937 m., o 1000 – 1945 m. Paskutiniai banknotai išleisti 1945 m.

## Pašto ženklai
Pastebėjusi nedidelės vertės monetų trūkumą, Taivano vyriausybė 1917 m. apyvarton išleido 5, 10, 20 ir 50 senų nominalo pašto ženklus, o jau 1918 m. pasirodė ir 1, 3 bei 5 senų nominalai.

## Išnašos

## Šaltiniai
* 
* Pick, Albert (1994). *Standard Catalog of World Paper Money: General Issues*. Colin R. Bruce II ir Neil Shafer (redaktoriai) (7-asis leidimas). Krause Publications. ISBN 0-87341-207-9.
Markovo piliakalnis

**Markovo piliakalnis** () – apie 40 m aukščio piliakalnis Slutiškiuose, ant dešiniojo Dauguvos kranto prie Markovos. Iš dalies nuniokotas XX a. pradžioje kasant žvyrą. Apaugęs mišku.

Šį piliakalnį 1925 m. atrado Ernests Brastiņš. Pagal jo vertinimą, piliakalnio sutvirtinimui atlikti visai nedideli žemės darbai, nes kalnas tiktai iš vienos pusės buvo apribotas dviem pylimais ir grioviais, kurie nuolaidžiausia šiaurės rytų kryptimi šlaite pereina į terasas. Priešingame pietiniame gale jau tada buvo nukastas žvyras.

## Šaltiniai
* http://balticlakes.com/lt/routes/latgale/senci 
* http://www.vietas.lv/index.php?p=2&id=13045&utm_source=interactive_map&utm_content=info_window
Afrikinė portulakarija

**Afrikinė portulakarija** (, , ) – šiurpūninių (*Didiereaceae*) šeimos sukulentinis augalas. Natūraliai auga rytinėje PAR ir Svazilande.

Pusiau visžalis, minkšta mediena, 2,5–4,5 metrų aukščio krūmas. Panašus į tikrąjį storlapį (*Crassula ovata*). Afrikinės portulakarijos lapai smulkesni ir apvalesni taip pat arčiau vieni kitų (mažesni tarpubambliai). Portulakarija ištvermingesnė, greičiau auganti nei storalapis

Auginamas kaip dekoratyvinis augalas.

;Veislės 

* „Limpopo“ veislė su daug didesniais lapais. Tai natūrali forma iš šiauriausiai augančių rūšių.
* „Prostrata“ veislės krūmeliai driekiasi pažeme, auginamas kaip dirvos danga.
* „Aurea“ veislė su apvaliais, gelsvais lapais. 
* „Foliis variegatus“ veislė su margais lapais.
* „Medio-picta“ veislė su margais lapais (šviesesniu lapų centru).

## Galerija

Portulacaria afra 2.jpg|Bonsai
Yaiza La Hoya - LZ-2-LZ-703 - Portulacaria afra 02 ies.jpg|Veislė „Prostrata“
Portulacaria afra 08 ies.jpg|Veislė „Medio-picta“
Gardenology.org-IMG 7443 qsbg11mar.jpg|Veislė „Foliis variegatus“
Portulacaria afra - Spekboom South Africa2.jpg|Dekoratyvinis medelis


## Šaltiniai
Tom Cleverley

**Tomas Kleverlis** (; g. 1989 m. rugpjūčio 12 d. Basingstoke) – Anglijos nacionalinės rinktinės ir „Everton FC“ klubo saugas.

## Karjera
### Klubinė karjera
Kleverlis gimė Basingstoke, tačiau vėlia šeima persiklaustė į Bredfordą, kur sulaukęs 11 jis ėmė lankyti Bradford City AFC jaunimo komandos treniruotes. Dar po 2 metų jis persikėlė į Manchester United FC futbolo akademiją. 

2009 m. sausį Kleverlis buvo išnuomotas Leicester City FC klubui, su kuriuo laimėjo Pirmosios lygos pirmenybes.

Tų pačių metų rugpjūtį jis visam sezonui buvo išnuomotas į Watford FC komandą, kuriai per 35 rungtynes pelnė 11 įvarčių (nuo balandžio mėnesio jis negalėjo rungtyniauti dėl patirtos traumos).

2010-11 m. sezoną Kleverlis praleido Wigan Athletic FC klube. 

2011-2014 m. jis rungtyniavo pagrindinėje Mančesterio klubo sudėtyje, tačiau dėl dažnų traumų 2011-12 m. sezone sužaidė tik 15 rungtynių. 2014 m. klube pasikeitus treneriui ir atvykus naujiems žaidėjams, Kleverlis tapo nereikalingas ir buvo išnuomotas Aston Villa FC klubui, kuriame sužaidė 31 rungtynes ir pelnė 3 įvarčius.

2015 m. vasarą pasibaigus sutarčiai su Manchester United FC, Kleverlis be perėjimo mokesčio persikėlė į Everton FC klubą, su kuriuo pasirašė 5 metų trukmės sutartį.

## Tarptautinė karjera
Kleverlis žaidė U-20 (1 rungtynės, 2 įvarčiai) ir U-21 (16 rungtynių) rinktinėse. 2012 m. jis rungtyniavo Didžiosios Britanijos rinktinėje olimpinėse žaidynėse (5 rungtynės).

2012 m. rugpjūčio 15 d. Kleverlis debiutavo nacionalinėje rinktinėje rungtynėse su Italija (pergalė 2-1). 

## Šaltiniai
Priešinė

**Priešinė** (arba ***priešininkė***) – tradicinės žemaičių trobos patalpa, esanti prie gerosios priemenės. Priešinėje būdavo mūris su šildoma sienele, stalas, lova, keli krėslai, komoda, po apačia įrengtas rūsys daržovėms. Kartais iš priešinės būdavo praėjimas į kamarą.

Priešinėje paprastai gyvendavo pasenę tėvai, svečiai ar samdiniai.

## Šaltiniai
Swiss Military Hanowa

**Swiss Military Hanowa** – rankinių laikrodžių kompanija iš Šveicarijos. Ši kompanija skirstosi į du sektorius: *Swiss Military Hanowa* gamina aukštos klasės atsparius aplinkos poveikiams sportinius laikrodžius bei tiesiog *Hanowa* ženklu ženklinamus paprastesnius gaminius, labiau nukreiptus į stilių vertinančius asmenis.

Įmonės ženklinimas – keturkampis Šveicarijos vėliavos kvadratas su baltu kryžiumi raudoname fone Swiss Military serijos laikrodžiuose, ir baltame fone sidabrinis ar auksinis šveicariškas kryžius skirtas Hanowa serijos produktams.

## Istorija

Kompaniją 1963 m. Bylyje įkūrė Hans Noll kartu su savo žmona Elisabeth Wirz. Šiame mieste iki šiol gaminami „Hanowa“ laikrodžiai. 1990 m. kitame Šveicarijos mieste Zoloturne įkurtas naujas padalinys, „Swiss Military Hanowa“.

Nuo 2010 m. šiuos ženklus oficialiai valdo Hanowa AG korporacija.

## Šaltiniai
Tissot

**Tissot** – prabangių rankinių laikrodžių gaminimo kompanija iš Šveicarijos.

Ši įmonė nėra susijusi su kita panašų pavadinimą turinčia Mathey-Tissot laikrodžių gamintoja.

## Istorija
Kompaniją 1853 m. įkūrė Charles-Félicien Tissot ir jo sūnus Charles-Émile Tissot Le Loklo mieste šalia Nešatelio.

Įkūrimo metais kompanija jau pagamino savo pirmąjį rankinį laikrodį, o 1929–1930 m. pasirodė pirmasis antimagnetinis jų laikrodis. 1858 m. vienas Tissot kūrėjų išvažiavo į Rusijos imperiją ir ten sėkmingai pradėjo savo laikrodžių pardavimą.

Ši kompanija buvo pirmoji pasaulyje sukūrusi laikrodžius iš plastiko (1971 m.), akmens (1985 m.), perlamutro (1987 m.) ir medžio (1988 m.).

1930 m. kompanija susijungė su kita Šveicarijos laikrodžių gamintoja Omega SA ir įkūrė bendrą Tissot-Omega grupę.

Tissot ilgus metus remia dviračių, motociklų lenktynes, fechtavimosi ir ledo ritulio varžybas, 1957 m. buvo Davis Cup rėmėja, o 1938 m. rėmė kalnų slidinėjimo varžybas Šveicarijoje.

1999 m. kompanija pristatė pirmąjį pasaulyje savo laikrodį su instrumentinėmis funkcijomis („TISSOT T-TOUCH“) – jame yra kompasas, barometras, termometras ir aukščio matuoklis.

2014 m. Tissot rinkai pirmoji pasaulyje pristatė Saulės energija varomą laikrodį „TISSOT T-TOUCH SOLAR“ su liečiamu ekranu.

Vieni iš Tissot sporto ambasadorių pasaulyje 2016 m. yra Tony Parker, Nicky Hayden, Thomas Lüthi, Stefan Bradl ir kiti.

## Galerija

File:Tissot_Couturier_watch_on_hand.jpg|Tissot Couturier
File:Tissot Handaufzug, 1958.jpg|Tissot, 1958 m.
File:Tissot Twotimer.jpg|Tissot Twotimer, 1990 m.
File:Tissot PRC 200 T17.1.586.52.jpg|Tissot PRC 200 (T17.1.586.52) 
File:Tissot pocket watch, open - 20110212.jpg|Tissot kišeninis laikrodis


## Šaltiniai

## Nuorodos

* Oficiali svetainė
Prienų miškai

**Prienų miškai** – miškų masyvas Lietuvoje, Prienų rajone, į vakarus ir pietvakarius nuo Prienų. Priklauso Prienų miškų urėdijai (Prienų ir Meškapievio girininkijoms). Apima 73,6 km² plotą.

Masyvą sudaro Prienų šilas, Mačiūnų, Meškapievio (Miškapievių), Skersabalio, Naravų, Dūmiškių, Išmanų miškai. Paviršius kalvotas, banguotas. Dirvožemiai – jauriniai silpnai sujaurėję ir velėniniai jauriniai smėliai ir priemoliai. Rytiniu pakraščiu teka Nemunas, o miškais – jo intakai (Revuona, Drubengis, Vadė, Vilkupis). Lomose yra nedidelių pelkių bei užželiančių ežerėlių.

Medynai:
* pušynai: 84 %
* eglynai: 13 %
* beržynai: 2 %
* drebulynai: 1 %

Jaunuolynai sudaro 30 % medynų, pusamžiai medžiai 51 %, pribręstantys 5 %, brandūs 14 %.

Prienų miškuose gyvena elniai, briedžiai, stirnos, lapės, šernai, usūriniai šunys, opšrūs, kiaunės, voverės, bebrai, ondatros, įvairūs paukščiai: jerubės, slankos, tetervinai, plėšrieji. Iki 1995 m. Prienų šile augo aukščiausia Lietuvos eglė (45 m), čia gausu kitų senų ir išlakių medžių. Mačiūnų miško 2 kvartale riogso Šiauliškių akmuo, o Naravų miško 63 kvartale stūkso Naravų piliakalnis. Rytinė Prienų miškų dalis patenka į Nemuno kilpų regioninį parką.

Prienų miškus kerta plentai ,  ir . Miškuose ir gretimais įsikūrę kaimai: Ignacava, Mačiūnai, Meškapievės, Prienlaukys, Senaūtis, Skersabalis, Dūmiškės, Užbaliai, Mieleišupis, Skuigė, Tartupis, Vazgaikiemis, Išmanai, Žiegždriai, Paduoblis, Naravai, Giraitiškės.

## Šaltiniai
Coursera

**Coursera** – masinio švietimo projektas, sukurtas 2012 m. Stenfordo universiteto kompiuterių mokslo profesorių Andrew Ng ir Daphne Koller.

„Coursera“ siūlo savo vartotojams šimtus nemokamų kursų iš įvairių disciplinų, sėkmingai baigus kursus gaunamas baigimo sertifikatas.

## Istorija
2014 m. spalį „Coursera“ siūlė 839 kursus ir turėjo 10 milijonų vartotojų.

2015 m. gegužę „Coursera“ siūlė 1000 kursų iš 119 institucijų ir turėjo 13 milijonų vartotojų iš 190 pasaulio šalių.

## Kursai
Svetainė siūlo 6-10 savaičių trukmės nemokamus internetinius kursus, šiose pagrindinėse kategorijose:

Coursera taip pat siūlo studijų kursus bendradarbiaudama su universitetais. Pavyzdžiui, platforma yra HEC Paris partneris „Executive Master“ inovacijų ir verslumo srityje. 100 % internetu, šios programos tikslas – per 18 mėnesių apmokyti šiose dviejose srityse besispecializuojančius vyresniuosius vadovus. Jis buvo atidarytas 2017 m. kovo mėn.

## Šaltiniai
Zika virusas

**Zika virusas** 

Zika virusinė infekcija

**Zika virusas** () – virusas, priklausantis *[[Flavivirus]]* genčiai, *[[Flaviviridae]]* šeimai; Zika virusinės infekcijos sukėlėjas. Pagrindiniai Zika viruso pernešėjai yra *[[Aedes]]* genties uodai.

Zika virusinei ligai būdingas karščiavimas ir bėrimas. Inkubacinis ligos periodas gali užtrukti nuo 3 iki 12 dienų. Apie 60–80 proc. infekcijos atvejų gali būti besimptomės. Infekcijos simptomai nežymūs, tęsiasi 4–7 dienas. Ligai būdingas makulinis ar papulinis bėrimas, karščiavimas, sąnarių, raumenų, galvos skausmai, nepūlingas konjunktyvitas. Bėrimas dažnai prasideda veido srityje ir išplinta po visą kūną.

Zika virusas pavojingas nėščiosioms, nes, manoma, sukelia apsigimimus – dėl jo sulėtėja vaisiaus galvos vystymasis. Jis gali būti perduodamas vaikui per placentą arba gimdymo metu. Yra nustatytų ir lytinio užsikrėtimo atvejų. Tikėtina, kad Zika virusas gali būti perduodamas per kraujo ir jo komponentų transfuzijas.

Vakcinos nuo Zika virusinės infekcijos nėra. Žmonės turėtų naudoti asmenines apsaugos priemones, skirtas apsisaugojimui nuo uodų įgėlimų.

## Istorija

Zika virusas pirmą kartą išskirtas 1947 m. iš beždžionės Ugandoje, tropiniame Zika miške. 1948 m. paaiškėjo, kad Zika virusą perneša to paties miško uodai *[[Aedes africanus]]*. Iki 2007 m. viruso cirkuliacija ir keletas protrūkių buvo registruoti tropinėje Afrikoje ir kai kuriose Pietryčių Azijos teritorijose, vėliau virusas pasireiškė Ramiojo vandenyno salose. 2015 m. šios ligos protrūkis pirmą kartą užregistruotas Pietų Amerikoje.

## Nuorodos

* Pasaulinė sveikatos organizacija. Zika virusas
* Užkrečiamos ligos. Zika virusinė infekcija
Mapillary

**Mapillary** – paslauga, skirta dalintis geografinėmis žymomis pažymėtomis nuotraukomis. Paslaugą kuria kompanija „Mapillary AB“, esanti Malmėje, Švedijoje. Paslaugos kūrėjai nori atvaizduoti visą pasaulį (ne tik gatves) nuotraukomis naudojant bendruomenės paslaugas ().

## Istorija
Projektas pradėtas 2013 m. rugsėjį, iPhone programėlė išleista 2013 m. lapkritį, o Android programėlė – 2014 m. sausį.

Mapillary gavo 1,5 milijono dolerių pradinį kapitalą iš investuotojų grupės 2015 m. sausį.

## Galimybės
Mapillary siūlo skirtingas duomenų rinkimo veiksenas, įskaitant ėjimą, važiavimą (dviračiu ar automobiliu) ar panoramas. 2014 m. rugsėjo 10 d. Mapillary paskelbė, kad jie palaiko panoramas ir foto sferas.

2014 m. gegužę Mapillary turėjo apie 0,5 milijono nuotraukų, o 2014 m. gruodį – virš 5,5 milijonų. 2015 m. kovą turėjo 10 milijonų fotografijų,, 2015 m. birželio 11 d. virš 20 milijonų, o rugpjūčio 9 d. virš 30 milijonų. 2016 m. vasario 6 d. duomenimis, Mapillary turi virš 50 milijonų nuotraukų. Jų tinklalapyje yra aktualus skaitliukas.

## Licencija
Mapillary esantys vaizdai gali būti naudojami pagal Creative Commons Attribution-ShareAlike 4.0 tarptautinę licenciją (CC-BY-SA). Taip pat yra specialus leidimas naudoti iš nuotraukų gautus duomenis prisidedant prie OpenStreetMap ir Vikitekos. GPX pėdsakai gali būti naudojami be apribojimų, išvestiniai duomenys gali būti naudojami pagal ODbL licenciją.

2014 m. balandžio 29 d. buvo pakeista licencija iš CC-BY-NC į CC-BY-SA.

Mapillary ilgainiui planuoja generuoti pajamas licencijuodami naudotojų sugeneruotus duomenis kompanijoms.

## Taip pat skaitykite
* Google Street View

## Šaltiniai

## Nuorodos

* Mapillary pristatymo Youtube filmukas
* Mapillary, skirta Windows Phone 
* Mapillary, skirta Android 
* Mapillary, skirta iOS
* Apie Mapillary OSM vikyje
Aušra Barzdukaitė-Vaitkūnienė

**Aušra Barzdukaitė-Vaitkūnienė** (g. 1962 m. Kaune) – Lietuvos tapytoja, dėstytoja.

## Biografija
1969–1980 m. mokėsi Kauno J. Jablonskio vidurinėje mokykloje. 1986 m. baigė tapybos specialybę Vilniaus dailės akademijoje. Nuo 1988 m. dėsto Kauno kolegijos J. Vienožinskio menų fakultete, Vilniaus dailės akademijos Kauno dailės fakulteto vizualaus meno katedroje.

Kūrinių yra Vilniaus dailės muziejaus, Kauno M. K. Čiurlionio dailės muziejaus, LR Kultūros ministerijos, Vokietija Lipės kraštotyros instituto fonduose, privačiose kolekcijose Lietuvoje ir užsienyje. Nuo 1992 m. Lietuvos dailininkų sąjungos narė.

## Nuorodos
* Aipie Aušrą Barzdukaitę-Vaitkūnienę: Meno parkas , Modernaus meno centras, VDA
* AUŠRA BARZDUKAITĖ–VAITKŪNIENĖ. AR KAUNAS – „MEDINIŲ MANEKENŲ“ MIESTAS?, bernardinai.lt
Daniel Ewing

**George Daniel Ewing, Jr** (g. 1983 m. kovo 26 d.) – JAV krepšininkas, rungtyniaujantis įžaidėjo pozicijoje.

## Karjera

Studijavo Duke universitete. 2001–2005 m. žaidė Duke universiteto komandoje, kurią treniruoja treneris Maikas Kryževskis. 2005 m. NBA naujokų biržoje 32 numeriu buvo pašauktas Los Andželo „Clippers“ komandos. Su šia komanda sužaidė du sezonus, abukart kaip atsarginis žaidėjas. Per 127 sužaistas reguliariųjų sezonų rungtynes jis vidutiniškai rinko po 3 taškus, atkovodavo po vieną kamuolį ir atlikdavo po vieną rezultatyvų perdavimą.

2007 m. paliko NBA ir persikėlė rungtyniauti į Europą, kur žaidė Rusijos, Lenkijos, Ukrainos, Turkijos, Prancūzijos, Lietuvos lygose.

## Pasiekimai
* Lenkijos krepšinio lygos nugalėtojas (2009–2011)
* Rusijos krepšinio taurės laimėtojas (2008)
* Karaliaus Mindaugo taurės trečios vietos laimėtojas (2016)
* LKL antros vietos laimėtojas (2016)

## Išnašos
Visi vyrai – kiaulės

**Visi vyrai – kiaulės** – lietuviškas situacinių komedijų serialas, sukurtas pagal originalų "VRS Production" formatą.

Serialo pagrindinės herojės – trys geriausios draugės, nuolat pakliūnančios į komiškas situacijas.

## Aktoriai
* Toma Vaškevičiūtė – Agnė
* Agnė Šataitė – Elena
* Gintarė Latvėnaitė – Goda
* Audrius Bružas – Martynas
* Tadas Gryn – Nerijus
* Mindaugas Capas – Rapolas
* Edgar Bechter – Karolis
* Leonardas Pobedonoscevas – Robertas
* Agnė Grudytė - Mantė
* Rimantė Valiukaitė - Džeinara 
* Ramūnas Cicėnas – Liutauras
* Martynas Nedzinskas - Lukas
* Viktorija Streiča – Dalija
* Nomeda Bėčiūtė – Regina
* Edvardas Brazys – Rimas
* Saulius Čėpla – Apsauginis
* Marius Čižauskas - Robertas (vienuolis) 
* Justas Barkus – Justas
* Dimitry Denisiuk – Jonas
* Elzė Gudavičiūtė – Milda
* Dalius Jančiauskas – Henrikas
* Evaldas Jaras - Cezaris
* Inga Jarkova – Ieva
* Mindaugas Jusčius – Gediminas
* Emilija Latėnaitė-Beliauskienė – Mergina iš kalėjimo
* Janina Matekonytė – Janina
* Paulius Valaskevičius – Darius
* Raminta Verseckaitė – Sandra
* Margarita Žiemelytė – Ona
* Ramūnas Šimukauskas - Verslininkas
* Rolandas Boravskis - Plastikos chirurgas
* Tomas Rinkūnas - Elenos kolega 
* Milda Morkevičiūtė – Archyvo darbuotoja
* Laimutis Sėdžius
* Jurgis Damaševičius
## Nuorodos
* Trumpai apie serialą 
* „Visi vyrai – kiaulės“ svetainėje Internet Movie Database

## Šaltiniai
Karosa B 741

**Karosa B 741** – Čekijos gamyklos „Karosa“ 1991–1997 m. gamintas prailgintų autobusų modelis. Pagaminta ~620 vienetų. Sukurtas modelio Karosa C 744 pagrindu.

Karosa B 741 yra 4 durų („vartų“ tipo, sudarytos iš 2 dalių, priekinės ir galinės siauresnės už kitas), 17,35 m ilgio, 2,5 m pločio, 3,165 m aukščio, ratų bazė 5 600 × 6 270 mm, sveria 13,7 t. Turi 42 sėdimas vietas. Didžiausias greitis – 71 km/h.

Išleista keletas skirtingų modifikacijų su skirtingais varikliais:

* B741.1908 (1991–1994) su LIAZ ML637N (11946 cm³ darb. tūrio) varikliu ir ZF4 HP500 transmisija;
* B741.1916 (1992–1993, 1995–1996) su LIAZ ML637N varikliu ir Voith transmisija;
* B741.1918 (???) su Renault varikliu (9840 cm³ darb. tūrio)
* B741.1922 (1992–1996) su LIAZ ML637E (Euro II) varikliu ir ZF4 HP500 transmisija;
* B741.1924 (1996) su LIAZ ML637E (Euro II) varikliu ir Voith transmisija.

Po 1999 m. išleista modifikacija Karosa B 841.

64 Karosa B 841 atsidūrė Vilniuje (2016 m. tebevažinėjo 13), dar 3 priklausė „Busturui“ ir 1 Panevėžio AP.


Praha, Smíchovské nádraží, Karosa B 741.jpg|Prahoje
File:Povodňová doprava v Praze, M, 236.jpg|Vaizdas iš galo
'Gelede Bus' Vilnius - Flickr - FaceMePLS.jpg|Vilniuje (43 maršrutas)
Bratislava, Petržalka, Karosa B 741.jpg|Bratislavoje


## Šaltiniai
Karosa B 841

**Karosa B 841** – Čekijos gamyklos „Karosa“ 1997–1999 m. gamintas prailgintų autobusų modelis. Pagaminta ~110 vienetų. Šis autobusas yra senesnės laidos modelio Karosa B 741 atnaujinimas, bet išvaizda nuo pirmtako beveik nesiskiria.

Karosa B 841 yra 4 durų („vartų“ tipo, sudarytos iš 2 dalių, priekinės ir galinės siauresnės už kitas), 17,35 m ilgio, 2,5 m pločio. Nuo ankstesniojo modelio skiriasi pakeitimais vėdinimo sistemoje, durų fiksacijos mechanizme, be to, salono turėklai raudoni.

9 Karosa B 841 atsidūrė Vilniuje (2016 m. tebevažinėjo 4).


File:B841 Omsk 2.jpg|Omske (Rusija)
KarosaB841.JPG|Omske


## Šaltiniai
Karosa B 832

**Karosa B 832** – Čekijos gamyklos „Karosa“ 1997–1999 m. gamintas miesto autobusų modelis. Pakeitė iki tol gamintą Karosa B 732. Pagaminti 102 vienetai.

Karosa B 832 yra 3 durų („vartų“ tipo, sudarytos iš 2 dalių, priekinės siauresnės už kitas), 11,0 m ilgio, 2,5 m pločio, 3,165 m aukščio, sveria 9,5 t. Vairuotojo kabina visiškai atskirta nuo salono.

Autobusą varo dyzelinis 6 cilindrų variklis LIAZ ML 636 N, kurio galia – 175 kW. Greičių dėžė mechaninė, 5 pavarų, galiniai varomieji ratai.

Karosa B 832 gaminta daugiausia buvusios TSRS rinkai, nors keletas autobusų liko Čekijoje ir Slovakijoje. 28 Karosa B 832 autobusai atsidūrė Vilniuje (2020 m. tebevažinėjo 1).

## Galerija

Karosa b832.jpg|Taboras, Čekija
B731.jpg|Jablonecas prie Nisos, Čekija


## Šaltiniai
Wasting Light

**Wasting Light** – septintasis studijinis amerikiečių alternatyviojo roko grupės „Foo Fighters“ albumas, išleistas 2011 m. balandžio 12 d. Tai – pirmasis grupės albumas, kuriame groja gitaristas Pat Smear, nuo 1997 m. išleisto „The Colour and the Shape“, taip pat pirmasis, kuriame grupę sudaro penki nariai. Norėdamas atkurti senųjų grupės įrašų skambesį, grupės lyderis Dave Grohl savo garaže įrengė studiją, kurioje buvo naudojami tik analoginė garso įrašymo technika. Albumą prodiusavo Butch Vig, kuris su Grohl jau dirbo anksčiau, įrašinėjant grupės „Nirvana“ albumą „Nevermind“. Visas albumo kūrimo ir įrašymo procesas buvo nufilmuotas ir parodytas filme „Foo Fighters: Back and Forth“.

Albumas susilaukė teigiamų kritikų įvertinimų ir debiutavo daugelio pasaulio albumų dešimtukuose, tarp jų – ir JAV bei Jungtinės Karalystės, kuriuose pasiekė pirmąją vietą. 2017 m. spalio mėnesio duomenimis, JAV parduota virš milijono albumo kopijų ir jis tapęs platininiu.

2012 m. „Grammy“ apdovanojimuose „Wasting Light“ laimėjo geriausio roko albumo nominacijoje bei buvo nominuotas geriausio albumo nominacijoje. Daina „White Limo“ laimėjo geriausio sunkiojo roko ir/ar metalo atlikimo nominacijoje, o singlas „Walk“ laimėjo geriausio roko atlikimo bei geriausios roko dainos nominacijose.

## Dainų sąrašas

## Išnašos